Мектеп директорларының жалақысын көтеру мәселесі шешіледі – министр
DATE: 15:59, 19 Тамыз 2022 | GMT +5
TITLE: Мектеп директорларының жалақысын көтеру мәселесі шешіледі – министр
URL: https://kaz.inform.kz/news/mektep-direktorlarynyn-zhalakysyn-koteru-maselesi-sheshiledi-ministr_a3968826/
META: DATE: 15:59, 19 Тамыз 2022 | GMT +5
TOTAL WORDS: 136
AUTHOR(S):
TEXT: «Мектеп пен колледжге, балабақшаларға керек білікті директорлардың тапшылығы байқалып отыр. Қазіргі кезде біраз бос орын толтырылмай тұр. Әрине, мұғалімнің еңбегі мен біліктілігі өте маңызды. Бірақ барлық мәселені шешкенімен, білікті әрі білімді директор болмаса, онда басқа жасалып жатқан жұмыстар тиісті нәтижесін бермейтіні анық. Директорлардың жалақысы мұғалімдермен салыстырғанда аз екені белгілі», - деді А. Аймағамбетов. Осы орайда министр директорларға үлкен жауапкершілік жүктелетінін еске салды. «Оларға түрлі айыппұлдар салып кетеді. атааналармен және мұғалімдермен жұмыс істеу керек. Алайда директорлардың алатын жалақысы өте төмен. Сондықтан осы бағытта жаңа оқу жылында бұл мәселені шешу тұрғысында тиісті жұмыстарды атқарамыз», - деді ведомство басшысы. Ротация тетігі ары қарай жалғасатынына тоқталған А. Аймағамбетов: «Қазір 400-ден астам директор жаңа оқу орындарына барып, жұмысын жалғастырып жатыр. Осы әріптестерімізге үлкен алғысымды айтқым келеді», - деді. Бұдан бұрын хабарланғандай, Қазақстанда оқу үлгерімі төмен оқушылар үшін арнайы жоба іске қосылады
